**Zásady spracovávania a ochrany osobných údajov – športovci, športoví odborníci**

**/ďalej aj ako „Zásady“/**

*Vážený športovec*, *športový odborník,*

*týmto spôsobom si Vás Slovenský zápasnícky zväz so sídlom Junácka 29951/6, 832 80 Bratislava, IČO:* *31791981 (ďalej len „****SZZ****“ alebo „****Zväz****“) dovoľujeme informovať, že ako Váš národný športový zväz, ku ktorému máte príslušnosť, spracováva Vaše osobné údaje, ktoré spracováva podľa nasledovných pravidiel:*

**I.**

***Okruh dotknutých osôb podľa týchto Zásad***

1. Pre účely týchto Zásad sa za **Dotknutú osobu** považuje:
2. športovec (*profesionálny športovec, amatérsky športovec*) v zmysle § 4 ods. 1 a 2 zákona č. 440/2015 Z. z. o športe v znení neskorších predpisov (ďalej len „**zákon o športe**“), ktorý je prihlásený a vedený v evidencii SZZ,
3. športový odborník (*tréner a inštruktor športu*) podľa § 6 ods. 1 písm. a) zákona o športe.
4. Pre účely týchto Zásad sa za Dotknutú osobu nepovažujú športoví odborníci podľa § 6 ods. 1 písm. b) až g) zákona o športe[[1]](#footnote-1), nakoľko na tieto osoby sa vzťahujú Zásady spracovávania a ochrany osobných údajov – zamestnanci SZZ, ktoré nájdete na webovej stránke SZZ: [www.zapasenie.sk](http://www.zapasenie.sk).

**II.**

***Rozsah spracovávaných osobných údajov***

1. Poskytnutím osobných údajov zo strany Dotknutej osoby, alebo prostredníctvom tretích osôb (*napr. prostredníctvom materského klubu Dotknutej osoby*) dochádza k:
2. získaniu jej osobných údajov ako dotknutej fyzickej osoby, a
3. k ich následnému spracovávaniu zo strany SZZ ako prevádzkovateľa,

v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES /ďalej len ako „**GDPR**“/.

1. SZZ ako prevádzkovateľ spracováva osobné údaje Dotknutej osoby v **rozsahu**:

|  |  |
| --- | --- |
| 1. Osobné kontaktné údaje. Napríklad Vaše meno, priezvisko, adresa trvalého bydliska, adresa na zasielanie písomností, emailová adresa, kontaktné telefónne číslo, číslo OP, rodné číslo, akademický titul, dátum narodenia, fotografia. | 1. Pracovné kontaktné údaje. Napríklad adresa firmy, ktorú zastupujete, pracovná emailová adresa a telefónne číslo. |
| 1. Zmluvné údaje. Napríklad obsah zmluvy uzatvorenej so SZZ, či klubmi vrátane všetkých jej dodatkov, rozsah práv a povinností, odplata za realizovanú činnosť, trvanie zmluvného vzťahu, miesto  výkonu športovej činnosti. | 1. Platobné informácie. Ako napr. číslo bankového účtu a výška spoplatnených činností. |
| 1. Údaje o športovcoch a športových odborníkoch. Napríklad údaje o výške, váhe, fotografia tak ako sú uvedené v príslušných ustanoveniach zákona o športe. Meno, priezvisko, hráčsky post, dátum narodenia, klubová príslušnosť a pod. | 1. Členská karta. Meno, priezvisko, adresa, úhrada členského poplatku, príslušnosť k športovému klubu. |
| 1. Preukázanie bezúhonnosti. Výpis z registra trestov na preukázanie bezúhonnosti pri práci s mládežou. Bezúhonnosť sa preukazuje pri zápise do registra fyzických osôb v športe písomným čestným vyhlásením; ak ide o vykonávanie činnosti športového odborníka v športe mládeže, výpisom z registra trestov nie starším ako tri mesiace. | 1. Podobizeň, hráčske prejavy, trénerské zručnosti, športové zručnosti. Jedná sa o monitorovanie správania sa a prístupu aktivitám na športovisku (*týka sa športovcov, športových odborníkov, účastníkov podujatí*). Rozsah monitorovaného priestoru je výlučne športová súťažná/hracia plocha a tréningové priestory. |
| 1. Údaje o korešpondencii a komunikácii so SZZ napr. e-mailová alebo listová korešpondencia | 1. Zverený majetok - napríklad informácie o majetku SZZ, ktorý vám bol poskytnutý na používanie, ako napr. firemný telefón, motorové vozidlo alebo notebook |
| 1. Vaše citlivé osobné údaje budeme spracovávať len na účely striktne spojené s riadnym výkonom našich povinností ako Váš Zväz a v rozsahu, ktorý umožňujú alebo vyžadujú platné právne predpisy. Budeme spracovávať tieto typy citlivých osobných údajov:  * údaje o Vašom zdravotnom stave vo vzťahu k miere spôsobilosti na výkon športovej činnosti | 1. Digitálne prístupové práva - napríklad Vaše prístupové práva k rôznym aplikáciám v rámci IT infraštruktúry SZZ |
|  |  |

1. SZZ na tomto mieste informuje Dotknutú osobu, že jej osobné údaje budú zapísané do informačného systému v športe, ktorý vedie Ministerstvo školstva, vedy, výskumu a športu SR a to v zmysle § 79 a nasl. zákona o športe a to v nasledovnom rozsahu:

Podľa § 80 zákona o športe, o každej fyzickej osobe sa do registra fyzických osôb v športe zapisujú tieto údaje:

|  |  |
| --- | --- |
| 1. meno, priezvisko, titul. | 1. dátum narodenia. |
| 1. identifikačné číslo organizácie, ak ide o samostatne zárobkovo činnú osobu. | 1. jedinečný identifikátor osoby. |
| 1. rodné číslo. | 1. štátna príslušnosť. |
| 1. adresa trvalého pobytu alebo obdobného pobytu. | 1. obchodné meno a miesto podnikania, ak ide o fyzickú osobu – podnikateľa. |
| 1. adresa na doručovanie. | 1. adresa elektronickej pošty. |
| 1. číslo bankového účtu na príjem a použitie  * dotácie, * sponzorského. | 1. druh športu. |
| 1. druh vykonávanej odbornej činnosti v športe. | 1. právny titul, na základe ktorého fyzická osoba vykonáva športovú činnosť za športovú organizáciu; pri zmluvnom vzťahu sa uvedie údaj o období trvania zmluvy. |
| 1. športové výsledky na významných súťažiach. | 1. čestné štátne tituly a ocenenia. |
| 1. príslušnosť k športovým organizáciám. | 1. dátum poslednej účasti na súťaži. |
| 1. dátum úhrady ročného príspevku podľa § 9 ods. 1 zákona o športe a členského príspevku. | 1. označenie zdrojovej evidencie. |
| 1. údaje o závažnom porušení povinnosti podľa § 98 zákona o športe. | 1. v prípade profesionálneho športovca sa zapisujú aj údaje o:  * overení zdravotnej spôsobilosti, * športovej reprezentácii vrátane názvu štátu, ktorý reprezentuje. |
| 1. v prípade amatérskeho športovca sa zapisujú aj údaje o:  * overení zdravotnej spôsobilosti, * športovej reprezentácii vrátane názvu štátu, ktorý reprezentuje. | 1. v prípade športového odborníka sa zapisujú aj tieto údaje:  * druh odbornej činnosti v športe, * číslo dokladu o odbornej spôsobilosti, * dátum vzniku a skončenia odbornej spôsobilosti, ak je časovo obmedzená, * označenie osoby, ktorá overila odbornú spôsobilosť športového odborníka, * označenie osoby, ktorá vydala doklad o odbornej spôsobilosti, * údaj o overení bezúhonnosti, * údaje o športovom odborníkovi podnikateľovi v rozsahu **(i)** dátum vzniku oprávnenia na podnikanie **(ii)** dátum ukončenia podnikania, **(iii)** obdobie pozastavenia podnikania. |
|  |  |

**III.**

***Právny základ a účel spracovávania osobných údajov***

1. Právny základ, podľa ktorého SZZ spracováva osobné údaje Dotknutej osoby je založený na tom, že tieto osobné údaje:
2. sú nevyhnutné na **riadne plnenie zmluvy** uzatvorenej s Dotknutou osobou a to za účelom:

* Zabezpečenia komunikačných a informačných technológií (*Poskytnutie IT vybavenia a služby, ktoré Dotknutá osoba potrebuje pre výkon svojich povinností vo vzťahu k SZZ, ako napr. pracovný mobilný telefón alebo emailové konto, ak boli poskytnuté*),
* Zabezpečenia účasti Dotknutej osoby a riadneho priebehu cezhraničných športových podujatí,
* Spracovania a úhrady prislúchajúcich odmien a/alebo nákladov, či dotácií, ktoré majú byť poskytnuté Dotknutej osobe za výkon jej športovej činnosti,
* Kontroly dodržiavania stanov, smerníc, štatútov, pokynov, metodík a postupov vydanými alebo schválenými SZZ. Kontrola môže byť vykonávaná napr. aj prostredníctvom kamerového záznamu zo športových podujatí, (*exhibície, akcie, tréningy, zápasy pod čiastočnou alebo úplnou záštitou SZZ*), pričom tieto kontrolné mechanizmy majú ambíciu zvýšiť kvalitu a športovú úroveň, dodržiavanie pravidiel fair play v športe a športového ducha, boja proti extrémizmu a potláčanie nežiaducich javov v športe (*napr. doping, športová korupcia*),
* Poskytovania všetkých potrebných logistických služieb, vrátane zabezpečenia dopravy, ubytovania, či špeciálnych požiadaviek, ktoré súvisia s činnosťou SZZ a Dotknutej osoby,

1. Sú nevyhnutné pre splnenie **zákonných povinností** SZZ a to za účelom:

* Poskytovania súčinnosti orgánom verejnej moci v súvislosti so správou vo veciach týkajúcich sa športu (*napr. súčinnosť s Hlavným kontrolórom športu pri výkone jeho kontrolnej právomoci vo vzťahu k činnosti SZZ*),
* Zapísania príslušnej Dotknutej osoby do informačného systému športu podľa § 79 a nasl. zákona o športe vedeným Ministerstvom školstva, vedy, výskumu a športu SR,
* Vedenia zdrojovej evidencie podľa § 8 ods. 3 zákona o športe,
* Riadneho výkonu činnosti interných dozorných, kontrolných, odborných komisií a orgánov pre riešenie sporov, pričom SZZ v tejto súvislosti aj vedie záznamy o všetkých dotknutých osobách voči ktorým prebieha alebo prebiehalo kontrolné resp. disciplinárne konanie (*viď § 52 a nasl. zákona o športe*),

1. v prípade skončenia členstva k SZZ ich SZZ bude nevyhnutne potrebovať na **splnenie svojich zákonných povinností** a to za účelom:

* Zabezpečenia svojich účtovných a daňových povinností (*zákonná povinnosť uchovávať všetku účtovnú dokumentáciu SZZ napr. podľa § 35 zákona o účtovníctve*),
* Zabezpečenia a uchovávania registratúrnych záznamov, ktorých je pôvodcom podľa § 2 ods. 18, § 16 a § 16a zákona o archívoch a registratúrach, a ich prípadnou archiváciou, ak môžu mať trvalú dokumentárnu hodnotu pre poznanie dejín Slovenska a Slovákov,

1. sú spracovávané z dôvodu **oprávneného záujmu** SZZ a to za účelom:

* Vyšetrovania a/alebo prejednávania prípadných sporov, priestupkov, iných správnych deliktov, možných trestných činov, či pri možnom disciplinárnom previnení. V prípade kontroly jednotlivých komunikácií a korešpondencii bude využitý mechanizmus kontroly štyroch očí a minimalizácie rozsahu spracúvaných údajov,
* Poskytnutia súčinnosti orgánom verejnej moci pri výkone ich právomoci a pôsobnosti (*napr. poskytovanie informácií súdu, polícii, či orgánom verejnej správy na ich oprávnenú žiadosť*),
* Nákupu tovaru a/alebo služieb súvisiacich s výkonom činnosti Dotknutej osoby,
* Zdieľania informácií s partnerskou športovou organizáciou a/alebo zväzom, pričom osobné údaje Dotknutej osoby budú zdieľané len v nevyhnutnom rozsahu napr. z dôvodu akreditácie na športovom podujatí, či z dôvodu prestupových záležitostí týkajúcich sa Dotknutej osoby,
* Vedenia športovej štatistiky, potláčania negatívnych javov v športe a archivácie. V rámci napĺňania predmetného účelu budú osobné údaje Dotknutej osoby spracúvané v rozsahu identifikačných osobných údajov, váhovej kategórie, veku, klubovej príslušnosti, športových výsledkov ako dosiahnutie bodov v jednotlivých sezónach a zápasoch, pričom tieto budú zverejnené na webovom sídle SZZ. Vo vzťahu k evidencii Dotknutých osôb, ktoré stratili členstvo k SZZ sa jedná okrem vyššie uvedeného aj o overenie histórie najmä pre účely organizácie amatérskych súťaží, líg, turnajov a podujatí, či športovo/vedecko/akademického bádania,
* Monitoringu a hodnotenia výkonu športovej činnosti Dotknutej osoby,

1. v prípade ukončenia členstva k SZZ, sú tieto nevyhnutné na zabezpečenie **oprávnených záujmov SZZ** a to za účelom:

* vymáhania alebo bránenia sa proti prípadným nárokom, ak vznikli v dôsledku porušenia práv a povinností zo strany ktorejkoľvek strany (*SZZ a/alebo Dotknutá osoba*),

1. Aby boli dosiahnuté účely spracovávania osobných údajov Dotknutej osoby, podľa predchádzajúceho bodu **3.1**, SZZ uvádza, že k osobným údajom budú mať prístup jeho ostatní osobitne poverení pracovníci ako aj ďalšie osoby poverené SZZ podľa jeho pokynov /*napríklad účtovník, sekretár, advokát, lekár, dodávateľ služieb a pod.*/ ako aj oprávnené osoby dcérskych spoločností SZZ (ak tieto SZZ zriadi) na území Slovenskej republiky alebo v rámci EÚ a EHS.
2. Zamestnanci, ako aj ďalšie poverené osoby, podľa predchádzajúceho bodu **3.2** budú vykonávať svoju činnosť tak, aby sa primerane zabránilo akémukoľvek zneužitiu osobných údajov Dotknutej osoby, pričom budú viazaní povinnosťou mlčanlivosti. Ak to vyžaduje zákon alebo rozhodnutie príslušného orgánu verejnej moci, osobné údaje Dotknutej osoby môže SZZ zdieľať napríklad s jeho zmluvnými dodávateľmi, klientmi, orgánmi verejnej správy (napr. správa daní, správa športu a iné), orgánmi činnými v trestnom konaní alebo inými orgánmi dozoru, inšpekcie, či kontroly.

**IV.**

***Doba spracovávania osobných údajov***

1. Doba spracovávania osobných údajov Dotknutej osoby sa zásadne viaže na dobu, pokiaľ je táto členom alebo vykonáva činnosti jej vyplývajúce z jej príslušnosti k SZZ. Pokiaľ to bude možné, osobné údaje SZZ vymaže ešte počas existencie príslušnosti Dotknutej osoby k SZZ, ak tieto už nebudú potrebné. Po skončení alebo zrušení príslušnosti k SZZ, bude Zväz osobné údaje Dotknutej osoby spracovávať po dobu:

* pokiaľ bude SZZ vykonávať činnosť, na ktorú bol zriadený a to v prípade registratúrnych záznamov/archívnych dokumentov, ktoré majú trvalú dokumentárnu hodnotu pre poznanie dejín Slovenska alebo Slovákov,
* 12 rokov pre uchovávanie vizuálnych a audiovizuálnych záznamov na zabezpečenie kontroly a hodnotenia dodržiavania metodík a postupov vydaných alebo schválených SZZ,
* 10 rokov pre osobné údaje oprávnene nachádzajúce sa v účtovnej dokumentácii SZZ (*v prípade legislatívnej zmeny daňových alebo účtovných predpisov po dobu ustanovenú týmito predpism*i),
* 8 rokov pre osobné údaje týkajúce sa športových výsledkov Dotknutej osoby, ak tieto nemôžu mať trvalú dokumentárnu hodnotu,
* 5 rokov pre osobné údaje, vedené v zdrojovej evidencii SZZ,
* 5 rokov pre osobné údaje týkajúce sa zdravotnej spôsobilosti, odbornej spôsobilosti a bezúhonnosti,
* 3 rokov pre korešpondenciu, ktorá súvisí s výkonu športovej činnosti Dotknutej osoby pre SZZ,
* 2 rokov pre korešpondenciu nesúvisiacu so športovou činnosťou Dotknutej osoby pre SZZ,

1. V prípade, ak by počas dôb uvedených v predchádzajúcom bode **4.1** došlo k právnemu sporu v súvislosti alebo na základe členstva či príslušnosti k SZZ, a tento právny spor by trval dlhšie ako sú doby uvedené v predchádzajúcom bode **4.1**, tak doba spracovávania prislúchajúcich osobných údajov bude trvať štyri roky od jeho riadneho ukončenia /*napríklad štyri roky od právoplatného súdneho rozhodnutia, ktorým sa ukončil takýto spor*/.

**V.**

***Poučenie o právach dotknutej fyzickej osoby***

1. SZZ týmto spôsobom poučuje Dotknutú osobu, že:

|  |  |
| --- | --- |
| 1. v zmysle čl. 15 až 23 GDPR, má právo požadovať od SZZ prístup k jej osobným údajom, právo na ich opravu alebo vymazanie alebo obmedzenie spracúvania, alebo právo namietať proti ich spracúvaniu, ako aj právo na prenosnosť údajov, 2. jej osobné údaje pochádzajú priamo od nej, pri konštituovaní členstva/príslušnosti k SZZ, 3. má právo podať sťažnosť dozornému orgánu / *Úrad na ochranu osobných údajov Slovenskej republiky* /, ak sa domnieva, že jej právo na ochranu osobných údajov bolo porušené alebo ak SZZ porušil svoje povinnosti vyplývajúce z predpisov upravujúcich ochranu osobných údajov a ich spracovávanie. | 1. poskytnutie predmetných osobných údajov je zmluvnou požiadavkou, ktorá je potrebná na vznik členstva k SZZ a na riadny výkon práv a povinností vyplývajúcich z tohto členstva, a preto je Dotknutá osoba ich povinná poskytnúť /*neposkytnutím predmetných osobných údajov znemožňuje vznik členstva resp. príslušnosti k SZZ*/ , 2. pri spracovávaní osobných údajov nedochádza k automatizovanému rozhodovaniu ako ani k profilovaniu podľa čl. 22 GDPR, 3. SZZ nezamýšla osobné údaje Dotknutej osoby postupovať do zahraničia, okrem prípadov, ak to bude nevyhnutné v súvislosti s výkonom športovej činnosti ako napríklad poskytnutie nevyhnutných osobných údajov za účelom zabezpečenia účasti na medzinárodnej súťaži, konferencii, výmenného pobytu a iných podujatí, ktoré budú organizované v zahraničí zahraničnou organizáciou. |

**VI.**

***Zverejňovanie niektorých osobných údajov, kontakt na SZZ a záverečné ustanovenia***

1. V prípade niektorých pozícií SZZ sú osobné údaje jednotlivých Dotknutých osôb zverejnené na webovom sídle SZZ, a to z dôvodu transparentného prístupu a informovania verejnosti a najmä povinnosti podľa § 17 zákona o športe; ako aj z dôvodu informovania verejnosti o športových výsledkov toho - ktorého športového podujatia.
2. Ak by ste sa s našou zodpovednou osobou za dohľad nad ochranou osobných údajov chceli skontaktovať v súvislosti so spracovávaním Vašich osobných údajov, pošlite prosím e-mail na [szz@zapasenie.sk](mailto:szz@zapasenie.sk).
3. SZZ si vyhradzuje právo z času na čas aktualizovať znenie týchto Zásad, pričom  každú zmenu vopred vhodným spôsobom oznámi Dotknutým osobám a to najmä prostredníctvom oznamu na webovom sídle SZZ: [www.zapasenie.sk](http://www.zapasenie.sk).

1. T.j.:

   fyzická osoba vykonávajúca odbornú činnosť v športe na základe odbornej spôsobilosti získanej podľa osobitného predpisu,

   fyzická osoba vykonávajúca odbornú činnosť v športe na základe odbornej spôsobilosti určenej predpismi športového zväzu,

   fyzická osoba vykonávajúca činnosť v športe, na ktorú sa v súlade s pravidlami súťaže a predpismi športového zväzu nevyžaduje odborná spôsobilosť,

   kontrolór športovej organizácie,

   funkcionár športovej organizácie,

   dopingový komisár. [↑](#footnote-ref-1)